**Nuorisovaltuuston edustajan kokouspalkkiot ja -korvaukset**

khall 25.03.2024 § 79

253/01.02.01.02/2024

Päätös Ehdotukset hyväksyttiin lukuun ottamatta kohtaa 4., jossa esittelijä teki muutetun päätösehdotuksen: muista kaupungin toimielinten kokouksista kokouspalkkiota maksetaan osallistujille 40 euroa/kokous.   
  
Ehdotukset hyväksyttiin edellä todetun muutoksen jälkeen.   
  
Jäsen Mäentalo oli asian käsittelyn aikana poissa kokouksesta 17.48-17.52, mutta osallistui päätöksentekoon.

Esittelijä kaupunginjohtaja Parkkonen, Jari

Päätösehdotus Kaupunginhallitus päättää, että   
  
1. nuorisovaltuuston jäsenelle maksetaan 20 euroa kokouspalkkiota,  
  
2. puheenjohtajalle maksetaan kokouspalkkiona 30 euroa ja sihteerille ja varapuheenjohtajalle kokouspalkkiona 25 euroa.   
  
3. kokouspalkkioita maksetaan enintään 10 nuorisovaltuuston kokoukselta vuodessa.  
  
4. muista kaupungin toimielinten kuten valtuuston, kaupunginhallituksen ja lautakuntien kokouksista kokouspalkkioita maksetaan 20 euroa kokouspalkkiona osallistujille  
  
5. tapahtumiin osallistumisesta ei makseta korvausta. Tapahtumiin osallistumisesta aiheutuvia kohtuullisia matkakustannuksia voidaan korvata käytettävissä olevien varojen puitteissa kaupungin matka- ja kulukorvauksia koskevien ohjeiden mukaisesti.

Toimivalta Heinolan kaupungin hallintosääntö 16 luku 141 §

Valmistelija kaupunginlakimies Teppo Joentausta  
puh. 044 469 4361, etunimi.sukunimi@heinola.fi

Valmistelu Nuorisovaltuustot ovat nuorten vaikuttamis- ja kuulemiskanavia. Ne eivät ole sellaisia kunnan toimielimiä, jotka ovat kunnan viranomaisia tai voivat käyttää julkista valtaa. Nuorisovaltuustot toimivat vapaammin menettelymuodoin, koska kuntalain, hallintolain ja hallintosäännön kokous- ja hallintomenettelyä koskevia säännöksiä ja määräyksiä ei tarvitse soveltaa niissä. Jäsenet eivät myöskään ole 69 §:ssä tarkoitettuja kunnan luottamushenkilöitä, joten he eivät hoida tehtäväänsä virkavastuulla.

Kuntalain 26 § edellyttää kunnanhallitusten huolehtivan vaikuttamistoimielinten toimintaedellytyksistä. Lain esityksen mukaan toimintaedellytyksistä huolehtiminen tarkoittaa muun muassa sitä, että kunta osoittaa kokoustilan, huolehtii kokousten järjestämisestä,vastaa kokouksista aiheutuneista kustannuksista sekä antaa tarvittaessa apua kokousasioiden valmisteluun ja kokouksen sihteerin tehtäviin. Kunnan tulee mahdollistaa vaikuttamistoimielimen toiminta. Käytännössä toimintaan täytyy myös varata riittävät määrärahat.

Kaupunki on selvitettänyt lähikuntien nuorisovaltuustolle maksamia palkkioita. Selvityksen tarkoituksena on ollut saada tietoa, minkä suurisia palkkoita muiden Päijät-Hämeen kaupunkien ja kuntien nuorisovaltuustoille maksetaan kokouksiin osallistumisesta. Selvityksestä ilmeni, että nuorisovaltuustolle maksettavat kokouspalkkioit ovat 20-30 euron välissä jäsenten osalta, sekä puheenjohtiajien ja sihteerien osalta summat sijoittuvat 25-45 euron väliin.

Nuorisovaltuuston edustajat käyttävät samalla tavalla omaa aikaansa osallistumiseen, eivätkä he saa tällä hetkellä siitä kokouspalkkiota. Kokouspalkkion maksaminen nuorisovaltuuston edustajalle kokouksiin osallistumisesta on perusteltua, vaikkakin kunnan harkittavissa.

Tiedoksianto virallinen ote nuorisovaltuusto

sähköposti hyvinvointijohtaja  
 palvelualuejohtaja Anne Andersson

HR-tuki@heinola.fi

toimialasihteerit